GiliGold/VAD_KnessetCorpus huggingface dataset:
<אלחנן צעידי: אם אני יכול לפני הסיכום, מחילה, משפט קצר על מה שהאדון אמר.
<אלחנן צעידי: דיברת הרבה על מנגנונים ועל מה שנקרא חלק משירותי הרווחה.
<אלחנן צעידי: חלק משירותי הרווחה זה עובדים סוציאליים שאתם מחזיקים ואותם עובדים סוציאליים מפנים את האנשים אלינו.
<אלחנן צעידי: רוב החבר'ה שאנחנו מטפלים בהם זה עובדי רווחה שלכם שמפנים אלינו לקבל עזרה.
<אלחנן צעידי: זה אבסורד.
<אלחנן צעידי: אז אם אתם שולחים אותם אלינו, חבר'ה, תחשבו להגדיל - - -
ישראל אייכלר: אלחנן יגיד לך, סליחה שאני מדבר בשמך, "אני לא הוריתי לעובדים הסוציאליים לשלוח אליך".
<אהרון כהן: זה מה שהם עושים.
ישראל אייכלר: ודאי, כי הם רוצים לעשות משהו, אחרת חבל על המשכורת שלהם.
ישראל אייכלר: אם הוא לא יכול לשלוח אפילו אז חבל על המשכורת שלו.
<אלחנן צעידי: מה שהם רוצים זה לעזור למשפחות.
<אלחנן צעידי: האפשרות היחידה שלהם לעזור למשפחות זה דרכנו, היחידה שלהם לעזור למשפחות.
<אהרון כהן: הם באים בדרישה אלינו, עם הטפסים ביד, "הגענו אליכם ממשרד הרווחה".
<אהרון כהן: הם באים אליי בצעקות "הגענו" - - -
ישראל אייכלר: הם צודקים.
<אהרון כהן: הם צודקים ואתה לא יכול להגיד להם לא.
ישראל אייכלר: כתוב "לחם שאלו כהוגן".
ישראל אייכלר: זאת אומרת, המסכן מבקש כהוגן לחם, הוא רוצה לחם.
ישראל אייכלר: אני רוצה לסכם את הישיבה בתקווה, כמו שאמר חנן, שהתקציב לפסח יעלה לפחות ל-18 מיליון.
ישראל אייכלר: הוועדה מבקשת לקבוע בנוהל העברת דוח שגויים לכל עמותה ועמותה, שיוכלו לתקן את השגיאות.
ישראל אייכלר: הוועדה מבקשת לקבוע כנוהל, לאפשר 10% שגויים, זאת אומרת, לא לפסול אם יש עד 10% שגויים, כפי שקיים במשרד החינוך.
ישראל אייכלר: הוועדה מבקשת שחקלאי שתורם פירות וירקות יוכל - - - לא הוא, לא החקלאי - - -
<שלומית אבינח: חקלאי שתורם פירות או ירקות יוכל למסור הצהרה חתומה - - -
ישראל אייכלר: אנחנו רוצים לשחרר את החקלאים.
ישראל אייכלר: חשבנו מלכתחילה שהחקלאים, אבל הבנו שהחקלאים לא יעשו את זה.
ישראל אייכלר: אנחנו מבקשים לבדוק אפשרות שתצהיר וחתימה של רואה חשבון ועורך דין של העמותה, שיאשר קבלת פירות וירקות מחקלאים או מספקים, או תרומות מזון, משרד הרווחה יכיר בכך כאשר הוא מחשב את התמיכה שמגיעה.
<קריאה: פנייה למשרד האוצר ולמשרד הרווחה?
ישראל אייכלר: כן, אנחנו נפנה לשר הרווחה ולשר האוצר, להגדיל את התקציב.
ישראל אייכלר: עיני לא צרה, ששר הרווחה יקבל עוד 15 מיליון, כמה מהתקציב אמרת?
ישראל אייכלר: מהו התקציב הכולל של משרד הרווחה?
<חנן פריצקי: 7.5 מיליארד שקל תקציב מדינה ועוד 2.5 מ - - - 10 מיליארד.
<חנן פריצקי: עם העבודה היום זה 13 מיליארד.
ישראל אייכלר: כל משרד הרווחה זה 10 מיליארד?
ישראל אייכלר: אני חייב לומר שחשבתי יותר.
ישראל אייכלר: עכשיו, עם הנכים ועם כל זה, אתם לא מקבלים?
<חנן פריצקי: 10 מיליארד.
<חנן פריצקי: ביטוח לאומי השאר, חלק ביטוח לאומי, כולל קצבאות.
<חנן פריצקי: אנחנו אין לנו קצבאות.
ישראל אייכלר: אנחנו נבקש משר האוצר ומשר הרווחה שיסתדרו ביניהם.
ישראל אייכלר: מה שצריך הוא שאנשים ש"לחם שאלו כהוגן" יקבלו את התמיכה לכבוד החג.
ישראל אייכלר: תודה לעמותות שעוסקות בזה, תודה לכם שהייתם איתנו.
ישראל אייכלר: להתראות.
ישראל אייכלר: שלום עליכם, שלום לכולכם, תודה שבאתם.
ישראל אייכלר: אנחנו מתחילים דיון בפניות הציבור ביישום החלטת משרד התחבורה להפסיק את טעינת כרטיסי הרב קו אצל נהגי האוטובוסים.
ישראל אייכלר: קודם אני רוצה לומר שאני מאוד מברך על הרעיון הזה.
ישראל אייכלר: אני כבר שנים צועק שהנהג צריך להיות מחנך, פסיכולוג, פילוסוף, ידען, מודיעין, וגם לנהוג באוטובוס.
יעקב גיל: ואמור להיות גם קופאי ומאבטח.
ישראל אייכלר: גם קופאי ומאבטח וגם לנהוג באוטובוס.
ישראל אייכלר: ולפעמים הוא מחנך.
ישראל אייכלר: ואני בעיקרון, אני אומר בעיקרון, הייתי בלונדון וראיתי אנשים עולים לאוטובוס והנהג יושב בכיסא מלכותו כמו בתרבות הבריטית, יש מעמד, ואנשים עולים, הוא לא רואה אותם, הם לא רואים אותו.
ישראל אייכלר: אני גם לא יודע איך הם עושים את זה מבחינה ביטחונית שם, כי הרי גם שם יש טרור.
ישראל אייכלר: אין שום מאבטח, שום דבר.
ישראל אייכלר: נכנסים ויוצאים כמו במדרכה של רחוב.
ישראל אייכלר: אז זה הצד הטוב.
ישראל אייכלר: אבל אנחנו מתכנסים בגלל פניות רבות של אזרחים שהיו מודאגים קודם כל שזה מתחיל ב-1 למרץ, י"ד באדר, ביום הפורים, בדיוק ביום פורים, אבל השאלה היותר חשובה היא מה אנחנו עושים עם הנוסעים המזדמנים.
ישראל אייכלר: המציאות היא שיש הרבה אנשים, לא תאמינו, אבל אנשים התלוננו בפנינו למשל בעגלות בשדה התעופה שאי אפשר להוציא, רק עם כרטיס אשראי.
ישראל אייכלר: אין להם כרטיס אשראי, הם לא יכולים להוציא עגלה.
ישראל אייכלר: יש עוד אנשים שהם לא חיים עם כרטיס אשראי.
ישראל אייכלר: גם בעיקרון, לא רק אנשים עניים.
ישראל אייכלר: אנשים שלא רוצים את הבנק כשותף שלהם.
ישראל אייכלר: ופה נשאלת אותה השאלה.
ישראל אייכלר: כרטיס רב קו זה דבר חשוב מאוד, אבל יש אנשים שעולים בלי כרטיס רב קו, או בגלל שאין להם רב קו, או בגלל שאיבדו את כרטיס הרב קו או ילדים ששכחו את הרב קו או אלף סיבות של אנשים שאין להם רב קו.